(10 ธ.ค.49) พลเอกสนธิ บุญยรัตกลิน ผู้บัญชาการทหารบก และประธานคณะมนตรีความมั่นคงแห่งชาติ หรือ คมช.กล่าวว่า การชุมนุมในวันนี้ไม่น่ามีปัญหาอะไรเกิดขึ้นเพราะเชื่อว่าทุกคนเป็นคนไทยที่ต้องการให้เกิดความสงบเรียบร้อยในบ้านเมืองจึงไม่รู้สึกเป็นห่วง ส่วนกระแสเรียกร้องให้พันตำรวจโททักษิณ ชินวัตร อดีตนายกรัฐมนตรี เดินทางกลับประเทศไทย เพื่อมาให้การในคดียุบพรรคการเมืองนั้น พลเอกสนธิ ระบุว่า เป็นหน้าที่ของรัฐบาล คมช.มีหน้าที่เพียงดูแลความสงบเรียบร้อยของบ้านเมืองเท่นั้น สำหรับจะเปิดทางให้เข้ามาหรือไม่ ได้ปฏิเสธที่จะแสดงความเห็น โดยระบุว่า เป็นเรื่องของรายละเอียด  นอกจากนี้ พลเอกสนธิ ยังฝากสะท้อนไปถึงกลุ่มผู้ชุมนุมและสมาชิกพรรคไทยรักไทยให้ยึดกฎกติกา เช่นเดียวกับที่พันตำรวจโททักษิณ ได้กล่าวไว้ว่า ตนเองเป็นนักกีฬา ก็ยึดกติกาในความเป็นนักกีฬา ซึ่งก็จะทำให้ปัญหาต่างๆคลี่คลาย
พลเอกสนธิ บุญยรัตกลิน พลเอกสนธิ พลเอกสนธิ
พันตำรวจโททักษิณ ชินวัตร พันตำรวจโททักษิณ ตนเอง
พรรคการเมือง พรรคไทยรักไทย